Document ID: 31990L0428

Reference:
EUR-Lex - 31990L0428 - SL
Avis juridique important
|
31990L0428
Official Journal L 224 , 18/08/1990 P. 0060 - 0061 Finnish special edition: Chapter 3 Volume 33 P. 0178  Swedish special edition: Chapter 3 Volume 33 P. 0178
Direktiva Svetaz dne 26. junija 1990o prometu s kopitarji, namenjenimi tekmovanjem in o določitvi pogojev za udeležbo na tekmovanjih(90/428/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti členov 42 in 43 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker so kopitarji kot žive živali vključene v seznam proizvodov v Prilogi II k Pogodbi;ker so za zagotavljanje racionalnega razvoja reje kopitarjev in s tem povečanja produktivnosti v tem sektorju potrebna pravila, ki urejajo promet s kopitarji znotraj Skupnosti, določena na ravni Skupnosti;ker je reja in vzreja kopitarjev, posebno konj, na splošno vključena v kmetijski sektor; ker predstavlja vir dohodka za del prebivalstva, ki se ukvarja s kmetijstvom;ker v Skupnosti glede pravil za prijavo na tekmovanja obstajajo razlike; ker te razlike predstavljajo oviro za promet znotraj Skupnosti;ker je lahko promet s kopitarji namenjenimi tekmovanjem in sodelovanje v takih tekmovanjih oviran z obstoječimi razlikami v pravilih glede razdelitve deleža denarja od nagrad ali dobička za zaščito, razvoj in napredek reje v državah članicah; ker je uvajanje prostega dostopa do tekmovanj predpogoj za uskladitev teh pravil;ker bi do uskladitve teh pravil države članice morale biti pooblaščene, da pridržijo delež denarja od nagrad ali dobička za zaščito, razvoj in napredek reje, še posebej zato, da bi se ohranila ali povečala produktivnost v tem sektorju; ker bi morala biti določena zgornja meja za ta delež;ker je priporočljivo uvesti ukrepe v zvezi z nekaterimi tehničnimi vidiki; ker je z namenom načrtovanih ukrepov potrebno poskrbeti za tesno in učinkovito sodelovanje med državami članicami in Komisijo v okviru Stalnega odbora za zootehniko,SPREJEL NASLEDNJO DIREKTIVO:Člen 1Ta direktiva določa pogoje o prometu s kopitarji, namenjenimi tekmovanjem in pogoje za njihovo udeležbo na tekmovanjih.Člen 2Za namene te direktive se uporabljajo opredelitve pojmov, navedenih v členu 2 Direktive Sveta 90/427/EGS z dne 26. junija 1990 o zootehniških in genealoških pogojih, ki urejajo promet s kopitarji znotraj Skupnosti [4].Nadalje, "tekmovanje" pomeni vsako konjeniško tekmovanje, vključno s konjskimi dirkami, preskakovanjem ovir, tridnevno preizkušnjo, dresuro, tekmovanji vpreg in razstavami.Člen 31. Tekmovalna pravila morajo glede udeležbe na tekmovanjih zagotavljati nediskriminatornost med kopitarji, registriranimi v državi članici, v kateri se prireditev odvija, in kopitarji, registriranimi v drugi državi članici.2. Tekmovalna pravila morajo glede udeležbe na tekmovanjih zagotavljati nediskriminatornost med kopitarji, ki izvirajo iz države članice, v kateri se prireditev odvija, in kopitarji, ki izvirajo iz druge države članice.Člen 41. Obveznosti iz člena 3 se še posebej nanašajo na:(a) zahteve za prijavo na tekmovanje, in zlasti na minimalne ali maksimalne zahteve;(b) sojenje na tekmovanju;(c) denarne nagrade ali dobiček, ki se lahko ustvari na tekmovanju.2. Vendar pa,- obveznosti iz člena 3, ne bodo vplivale na organizacijo:(a) tekmovanj, namenjenih samo za kopitarje, registrirane v določeni rodovniški knjigi, z namenom izboljšanja pasme;(b) regionalnih tekmovanj namenjenih selekciji kopitarjev;(c) zgodovinskih ali tradicionalnih prireditev.Države članice, ki nameravajo izkoristiti te možnosti, o tem vnaprej obvestijo Komisijo.- za vsako tekmovanje ali vrsto tekmovanja bodo države članice pooblaščene, da preko organov, ki so v ta namen uradno priznani ali odobreni, pridržijo določen delež denarnega nagradnega sklada ali dobička iz odstavka 1(c), za zaščito, razvoj in izboljšanje reje.Ta delež ne sme presegati 30 % v letu 1991, 25 % v letu 1992 in 20 % od leta 1993.O merilih za razdeljevanje teh sredstev bo zadevna država članica obvestila Komisijo in druge države članice v okviru Stalnega odbora za zootehniko.Pred 31. decembrom 1992 bo Svet znova preveril pogoje uporabe teh določil na podlagi poročila Komisije, ki upošteva napredek pri usklajevanju v povezavi z vsemi težavami, ki jih povzročajo pogoji za rejo tekmovalnih konj, skupaj z ustreznimi predlogi, o katerih bo Svet odločal s kvalificirano večino.3. Splošna pravila za uporabo tega člena bodo sprejeta v skladu s postopkom, določenim v členu 6.Člen 51. Do sprejetja ustreznih določb v skladu s členom 4 Direktive 90/427/EGS, je razloge za zavrnitev prijave živali, registrirane v državi članici, na tekmovanje, potrebno v pisni obliki posredovati lastniku ali njegovemu pooblaščenemu zastopniku.2. V okoliščinah, opisanih v odstavku 1, sta lastnik ali njegov pooblaščeni zastopnik upravičena do pridobitve strokovnega mnenja v skladu s pogoji, navedenimi v členu 8(2) direktive 89/662/EGS [5], ki se uporabljajo smiselno.3. Komisija bo v skladu s postopkom, določenim v členu 6, sprejela pravila za uporabo tega člena.Člen 6Če je treba ravnati po postopku iz tega člena, Stalni odbor za zootehniko, vzpostavljen s Sklepom 77/505/EGS [6], deluje v skladu s pravili, določenimi v členu 11 Direktive 88/661/EGS [7].Člen 7Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1991. O tem takoj obvestijo Komisijo.Člen 8Ta direktiva je naslovljena na države članice.V Luxembourgu, 26. junija 1990Za SvetPredsednikM. O'Kennedy[1] UL C 327, 30.12.1989, str. 61.[2] UL C 149, 18.6.1990.[3] UL C 62, 12.3.1990, str. 46.[4] UL L 224, 18.8.1990, str. 55.[5] UL L 395, 30.12.1989, str. 13.[6] UL L 206, 12.8.1988, p. 11.[7] UL L 382, 31.12.1988, p. 36.

Summary:
Konji in osli, namenjeni tekmovanjem – pravila o prometu
Konji in osli, namenjeni tekmovanjem – pravila o prometu
POVZETEK:
Direktiva 90/428/EGS o prometu s kopitarji, namenjenimi tekmovanjem, in o določitvi pogojev za udeležbo na tekmovanjih
KAJ JE NAMEN TE DIREKTIVE?
Ta direktiva določa pravila o prometu s kopitarji, tj. domačimi živalmi konjskih in oslovskih vrst ali njihovimi križanci (mulami in mezgi), namenjenimi tekmovanjem, znotraj EU.
Namen teh pravil je odstraniti ovire pri prometu s kopitarji z odpravo razlik glede pogojev za prijavo na tekmovanja v različnih državah EU.
KLJUČNE TOČKE
              
Ta direktiva določa pogoje o prometu s kopitarji, namenjenimi tekmovanjem, in pogoje za njihovo udeležbo na tekmovanjih v EU.
Vrsta tekmovanja
„Tekmovanje“ pomeni vsako konjeniško tekmovanje, vključno s konjskimi dirkami, preskakovanjem ovir, tridnevno preizkušnjo, dresuro, tekmovanji vpreg in razstavami.
Udeležba na tekmovanjih
Tekmovalna pravila ne smejo ustvarjati diskriminacije glede na kraj izvora ali registracije kopitarjev v EU. Kopitarji iz vseh držav EU morajo biti enako obravnavani zlasti glede na:
zahteve za prijavo na tekmovanje,
sojenje na tekmovanju,
denarne nagrade ali dobiček, ki se lahko ustvari na tekmovanju.
Te obveznosti pa ne preprečujejo organizacije:
tekmovanj, namenjenih samo za kopitarje, registrirane v določeni rodovniški knjigi, z namenom izboljšanja pasme,
regionalnih tekmovanj, namenjenih selekciji,
zgodovinskih ali tradicionalnih prireditev.
Države EU lahko zadržijo določen delež denarnega nagradnega sklada ali dobička za zaščito, razvoj in izboljšanje reje v državi, v kateri je potekalo tekmovanje.
OD KDAJ SE TA DIREKTIVA UPORABLJA?
              
Ta direktiva se uporablja od 17. julija 1990. Države EU so jo morale vključiti v nacionalno zakonodajo do 1. julija 1991.
OZADJE
              
Več informacij je na voljo na:
spletni strani z informacijami držav članic na spletnem mestu Evropske komisije.
GLAVNI DOKUMENT
            
Direktiva Sveta 90/428/EGS z dne 26. junija 1990 o prometu s kopitarji, namenjenimi tekmovanjem in o določitvi pogojev za udeležbo na tekmovanjih (UL L 224, 18.8.1990, str. 60–61)
Nadaljnje spremembe Direktive 90/428/ES so vključene v osnovno besedilo. To prečiščeno besedilo ima samo dokumentarno vrednost.
POVEZANI AKTI
            
Odločba Komisije 92/216/EGS z dne 26. marca 1992 o zbiranju podatkov o tekmovanjih za kopitarje iz člena 4(2) Direktive Sveta 90/428/EGS (UL L 104, 22.4.1992, str. 77)
Glejte prečiščeno besedilo.
Zadnja posodobitev 25.07.2016